กรมส่งเสริมการค้าระหว่างประเทศ กระทรวงพาณิชย์ชวนผู้ประกอบธุรกิจส่งออกเข้าร่วมโครงการ PM AWARD 2020 รางวัลทรงคุณค่าสำหรับผู้ส่งออกไทย พร้อมติวเข้มแบบเจาะลึก เสริมแกร่งให้แบรนด์ไทย สู่เวทีการค้าโลกได้อย่างมีประสิทธิภาพเมื่อวันที่ 13 มี.ค.63 นายสมเด็จ สุสมบูรณ์ อธิบดีกรมส่งเสริมการค้าระหว่างประเทศ กล่าวว่า การสร้างแบรนด์ประเทศไทยผ่านตราสัญลักษณ์ PM Award คือหนึ่งในกลยุทธ์เร่งรัดการส่งออกเชิงรุก ของกรมส่งเสริมการค้าระหว่างประเทศ ในด้านการพัฒนาคุณภาพสินค้าและธุรกิจบริการ ซึ่งจากสถานการณ์เศรษฐกิจและการค้าทั่วโลกในขณะนี้ ถือได้ว่ามีความท้าทายเป็นอย่างยิ่ง เนื่องจากประเทศไทยยังต้องเผชิญกับความผันผวน ทั้งสถานการณ์ความเสี่ยงต่างๆในประเทศคู่ค้าสำคัญและสงครามการค้า อย่างไรก็ตามกรมฯได้วางกลยุทธ์เพื่อกระตุ้นการส่งออกของไทยอย่างต่อเนื่อง เพื่อให้ผู้ประกอบการไทยสามารถยืนหยัดได้ในเวทีการค้าโลก ซึ่งโครงการ PM Award เป็นรางวัลที่รัฐบาลมอบให้แก่ผู้ประกอบธุรกิจส่งออกที่มีความโดดเด่นหลากหลายประเภท เช่น การส่งออกยอดเยี่ยม การมีนวัตกรรม การสร้างแบรนด์ และการออกแบบสินค้าดีเยี่ยม ฯลฯ ซึ่งสินค้าหรือบริการที่ได้รับรางวัลนี้ แสดงถึงภาพลักษณ์ คุณภาพ และมาตรฐานของสินค้าไทย ที่ได้รับการยอมรับในตลาดโลกโครงการ PM Award ปีนี้ จัดขึ้นเป็นปีที่ 29 และที่ผ่านมามีผู้ได้รับรางวัล 604 บริษัท 708 รางวัล โครงการนี้เป็นการคัดเลือกผู้ประกอบการไทยในกลุ่มธุรกิจส่งออกที่มีการผลิตสินค้า หรือบริการที่มีความโดดเด่นในด้านนวัตกรรมความคิดสร้างสรรค์ มีกระบวนการผลิตที่ได้มาตรฐาน ตลอดจนมีความรับผิดชอบต่อสังคม ให้เป็นผู้ที่มีสิทธิ์เข้ารับการพิจารณาเพื่อรับรางวัลจากคณะกรรมการผู้ทรงคุณวุฒิ หลากหลายสาขาวิชาชีพ แบ่งออกเป็น 7 ประเภท ดังนี้ 1) รางวัลผู้ประกอบธุรกิจส่งออกยอดเยี่ยม (Best Exporter) 2) รางวัลสินค้านวัตกรรมยอดเยี่ยม (Best Innovation) 3) รางวัลแบรนด์ไทยยอดเยี่ยม (Best Thai Brand) 4) รางวัลสินค้าไทยที่มีการออกแบบยอดเยี่ยม (Best Design) 5) รางวัลสินค้าธุรกิจบริการยอดเยี่ยม (Best Service Enterprise Award) 6) รางวัลสินค้าหนึ่งตำบล หนึ่งผลิตภัณท์ยอดเยี่ยม (Best OTOP) และ 7)รางวัลสินค้าฮาลาลยอดเยี่ยม (Best Halal)นอกจากนี้ ภายในงานยังมีการเสวนาในหัวข้อ Success Case เคล็ดไม่ลับสู่ความสำเร็จ โดยมีวิทยากร 4 ท่านได้แก่ คุณอภิศักดิ์ เทพผดุงพร กรรมการผู้จัดการและผู้อำนวยการฝ่ายขายต่างประเทศ บริษัท เทพผดุงพรมะพร้าว จำกัด / คุณฉัตรชัย วงศ์มานะโรจน์ศรี กรรมการผู้จัดการ บริษัท ภูตะวัน เฮิร์บ แอนด์ คอสเมติค จำกัด / คุณสุรนาม พานิชการ ผู้ก่อตั้งและกรรมการผู้จัดการ บริษัท โทฟุซัง จำกัด / คุณรัฐ เปลี่ยนสุข สถาปนิกและนักออกแบบ สัมผัส แกลอรี่ ซึ่งทั้ง 4 ท่านเป็นผู้ประกอบการที่ได้รับรางวัล PM Award 2018-2019 มาร่วมแบ่งปันประสบการณ์การทำธุรกิจและประโยชน์ของการเข้าร่วมโครงการ พร้อมทั้งแนะนำเคล็ดลับการเข้าเป็นหนึ่งในทำเนียบรางวัลผู้ส่งออกสินค้าและบริการดีเด่น เพื่อยกระดับภาพลักษณ์ที่ดีของแบรนด์สินค้าด้วยการสมัครเข้าร่วมโครงการ PM Award ไม่มีค่าใช่จ่าย เป็นการเปิดโอกาสให้แก่ผู้ประกอบธุรกิจส่งออกสินค้าหรือบริการของไทยในทุกประเภทธุรกิจ ได้ประเมินศักยภาพของตนเอง โดยหลังจากที่ผู้ประกอบการผ่านการพิจารณาคัดเลือกในรอบแรกแล้ว คณะกรรมการฯซึ่งเป็นผู้เชี่ยวชาญในแต่ละสาขา จะไปตรวจเยี่ยมสถานประกอบการ เพื่อพิจารณาให้คะแนนตามหลักเกณฑ์ในแต่ละประเภทของรางวัลต่อไป ดังนั้นผู้ประกอบการรายเล็กที่กำลังต้องการที่ปรึกษาเพื่อพัฒนาต่อยอดสินค้าและบริการของตัวเอง จึงสามารถมีส่วนร่วมได้โดยบริษัทที่ผ่านการพิจารณาและผ่านเกณฑ์การตัดสิน จะได้รับโล่และเกียรติบัตรจากนายกรัฐมนตรี พร้อมได้รับสิทธิพิเศษจากกรมฯ ทั้งในและต่างประเทศ เช่น โอกาสในการร่วมกิจกรรมเจรจาการค้า การเข้าร่วมงานแสดงสินค้าในต่างประเทศ ร่วมกิจกรรมอบรมสัมมนา การค้าออนไลน์ พร้อมทั้งยังได้รับการประชาสัมพันธ์เผยแพร่ผ่านสื่อทั้งในและต่างประเทศ และกระจายไปยังผู้ซื้อทั่วโลกผ่านสำนักงานทูตพาณิชย์ 58 แห่งและเครือข่าย นอกจากนี้ยังสามารถใช้ตราสัญลักษณ์ PM Award ในการส่งเสริมการขายได้อีกด้วยสำหรับการสมัครเข้าร่วมโครงการฯ ในปี 2563 นี้ กรมส่งเสริมการค้าระหว่างประเทศ โดยสำนักส่งเสริมนวัตกรรมและสร้างมูลค่าเพิ่ม ยังได้จัดกิจกรรมสัญจรแนะนำการสมัครให้กับผู้ประกอบการในส่วนภูมิภาคด้วย โดยกำหนดจัดครั้งต่อไป ในวันที่ 14 มี.ค.ที่โรงแรมบุรีศรีภู บูติก อ.หาดใหญ่ จ.สงขลา
กรมส่งเสริมการค้าระหว่างประเทศ กระทรวงพาณิชย์ ชวนผู้ประกอบธุรกิจส่งออกเข้าร่วมโครงการ PM AWARD 2020 รางวัลทรงคุณค่าสำหรับผู้ส่งออกไทย พร้อมติวเข้มแบบเจาะลึก เสริมแกร่งให้แบรนด์ไทย